PROKAL.CO, Amun bulan puasa nang kaya wayah ni. Galuh -ngaran sikung ni asal sambat nang manulis haja wal lah- talihat banar koler bagarak.
Saharian Galuh katuju mangurung awak di wadahnya guring. Kalo kada nang digawi Galuh saharian haur bepatak di muka tivi mehadangi waktu bebuka.
Kada koler begarak haja. Galuh jua koler bamasak gasan bebuka. Galuh nang tahunya handak beres haja tu, amun bebuka katuju manukar.
Nang kaya harian tu, Galuh disuruh lawan kuitannya manukar bukaan tapi inya kada hakun. Galuh kesahnya uyuh alias koler bejalan manukar bukaan.
Mauk lawan kelakuan Galuh. Kuitannya lalu mangomeli Galuh nang haur bepatak haja di rumah.
"Jadi apa nang kita bantas gasan bebuka ni Luh," sambat kuitannya.
"Gampang mak. Ulun pesan lalu hape haja," pandir Galuh.
"Kawa kah," takun kuitannya.
"Kawa mak. Satumat haja diantar mak," sahut Galuh.
Parcaya lawan pandiran Galuh. Laluai kuitannya umpat mahadangi lawan Galuh di muka tivi.
Parak waktu bebuka, nang dipesan lawan Galuh kada jua datang.
"Ni kita bebuka banyu putih haja kah," takun abahnya.
"Tahu Galuh," ujar mamaknya.
"Setumat bah. Satumat datang," sambat Galuh.
"Apa nang datang," takun abahnya.
"Wadai bebuka," ujar Galuh.
"Siapa pulang maantari," takun abahnya.
"Anu bah, ulun bepesan wadai bebuka lalu hape," ujar Galuh.
"Ada pulang menukar wadai bebuda lalu hape. Sana ikam kemuka gang lakasi manukar wadai," sarik abahnya.
Tekutan disariki Galuh nang pangoler tarpaksa bukah ka muka gang manukar wadai. Galuh hancap tulak manukar sabab parak waktu babuka.
Imbah manukar, Galuh bulik bukah ka rumah. Sampai ka rumah Galuh ngalih bahinak sabab kauyuhan.
"Nah bah wadainya," sambat Galuh manjulung lawan kapala manunduk.
"Sini sudah bebuka. Wadai pesanan ikam sudah datang," sambat abahnya.
"Astaga. Lamah lintuhut ulun," sambat Galuh taduduk uyuh digawi abahnya.(oke/beb)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn